《摸鱼儿十五首 其十二》
清代·蒋士铨

认田田东西南北，碧波鱼戏莲叶。藕花亭子新凉后，一桁栏干斜摺。

人影贴、唱水殿，风来香与鸥波接。暮云千叠，想十里平山，二分明月，中有笛声擪。

缁尘海，那觅采芳菱艓。漫寻手板支颊。画楼若许人同倚，三尺碧筒应挟。

冰簟阔、指明镜，中央小梦宛央惬。银河难涉，只百顷风潭，千章夏木，都借画屏摄。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。